PRIEŠGAISRINĖS APSAUGOS IR GELBĖJIMO DEPARTAMENTO

PRIE VIDAUS REIKALŲ MINISTERIJOS

DIREKTORIUS

ĮSAKYMAS

DĖL UŽSIENIO VALSTYBĖS NORMATYVINIŲ STATYBOS TECHNINIŲ DOKUMENTŲ TIESIOGINIO TAIKYMO

2024 m. liepos 26 d. Nr. 1-455 /2024 (1.4 E)

Vilnius

Vadovaudamasis Lietuvos Respublikos priešgaisrinės saugos įstatymo 7 straipsnio 1 dalies 9 punktu, Lietuvos Respublikos statybos įstatymo 9 straipsnio 2 dalies 3 punktu, įgyvendindamas Lietuvos Respublikos Vyriausybės 2008 m. balandžio 9 d. nutarimo Nr. 341 „Dėl esminių statinio reikalavimų ir statinio techninių parametrų pagal statinių ar statybos produktų charakteristikų lygius ir klases nustatymo kompetencijos priskyrimo valstybės institucijoms“ 5 punktą, statybos techninio reglamento STR 1.01.02:2016 „Normatyviniai statybos techniniai dokumentai“, patvirtinto Lietuvos Respublikos aplinkos ministro 2016 m. spalio 10 d. įsakymu Nr. D1-669 „Dėl statybos techninio reglamento STR 1.01.02:2016 „Normatyviniai statybos techniniai dokumentai“ patvirtinimo“, 27 punktą ir atsižvelgdamas į Priešgaisrinės apsaugos ir gelbėjimo departamento prie Vidaus reikalų ministerijos techninės komisijos 2024 m. liepos 24 d. posėdžio protokolą Nr. 19-3/2024(9.7 E),

l e i d ž i u akcinei bendrovei „Klaipėdos nafta“, rengiant kitos paskirties inžinerinio statinio (T-92 parko autocisternų krovos aikštelė) Burių g. 19, Klaipėdoje, statybos projektą, tiesiogiai taikyti Jungtinių Amerikos Valstijų nacionalinės gaisrinės saugos asociacijos (The National Fire Protection Association, NFPA) naudojamą standartą NFPA 30: „Degių ir lengvai užsiliepsnojančių skysčių standartas“ (angl. NFPA 30: „Flammable and Combustible Liquids Code“), neperėmus jo kaip normatyvinio statybos techninio dokumento, nesumažinus šiame dokumente nustatyto saugos lygio.

Direktoriaus įgaliotas

direktoriaus pavaduotojas

vidaus tarnybos pulkininkas	Giedrius Sakalinskas